CELEX: 32011D0043
Language: lv
Date: 2011-01-21 00:00:00
Title: 2011/43/ES: Komisijas Lēmums ( 2011. gada 21. janvāris ), ar ko groza Lēmumu 2010/468/ES par Avena strigosa Schreb., kas nav iekļauta Lauksaimniecības augu sugu šķirņu kopējā katalogā vai dalībvalstu augu šķirņu katalogos, pagaidu tirgošanu (izziņots ar dokumenta numuru C(2011) 156)  Dokuments attiecas uz EEZ

22.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 19/19
            
         KOMISIJAS LĒMUMS
   (2011. gada 21. janvāris),
   ar ko groza Lēmumu 2010/468/ES par Avena strigosa Schreb., kas nav iekļauta Lauksaimniecības augu sugu šķirņu kopējā katalogā vai dalībvalstu augu šķirņu katalogos, pagaidu tirgošanu
   (izziņots ar dokumenta numuru C(2011) 156)
   (Dokuments attiecas uz EEZ)
   (2011/43/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1) un jo īpaši tās 17. panta 1. punktu,
   tā kā:
   
               (1)
            
            
               Ar Komisijas Lēmumu 2010/468/ES (2)
                  Avena strigosa Schreb. (turpmāk A. strigosa) šķirņu sēklu, kas nav iekļautas Lauksaimniecības augu sugu šķirņu kopējā katalogā vai dalībvalstu augu šķirņu katalogos, tirgošana Savienībā ir atļauta līdz 2010. gada 31. decembrim.
            
         
               (2)
            
            
               Pagaidu grūtības ar vispārējo A. strigosa piegādi, kuras bija pamatā Lēmuma 2010/468/ES pieņemšanai, vēl joprojām saglabājas. Tāpēc minētajā lēmumā paredzētais atļaujas piemērošanas periods ir jāpagarina.
            
         
               (3)
            
            
               Pēc dalībvalstu ziņām, ko tās sniedza Komisijai par 2011. gadu, lai novērstu minētās piegādes grūtības, kopā ir vajadzīgas papildu 5 130 tonnas, jo Beļģija ir norādījusi Komisijai, ka tai minētajam periodam vajadzīgas 300 tonnas, Francijai 3 700 tonnas, Vācijai 300 tonnas, Itālijai 280 tonnas, Spānijai 300 tonnas un Portugālei 250 tonnas.
            
         
               (4)
            
            
               Tādēļ attiecīgi jāgroza Lēmums 2010/468/ES.
            
         
               (5)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2010/468/ES groza šādi.
   
               1.
            
            
               Lēmuma 1. pantu groza šādi:
               
                           a)
                        
                        
                           minētā panta 1. punktā vārdkopu “2010. gada 31. decembrim” aizstāj ar vārdkopu “2011. gada 31. decembrim”;
                        
                     
                           b)
                        
                        
                           minētā panta 2. punktu aizstāj ar šādu punktu:
                           “2.   To sēklu kopējais daudzums, ko atbilstoši šim lēmumam atļauts tirgot Savienībā, 2010. gadā nepārsniedz 4 970 tonnu. To sēklu kopējais daudzums, ko atbilstoši šim lēmumam atļauts tirgot Savienībā, 2011. gadā nepārsniedz 5 130 tonnu.”
                        
                     
         
               2.
            
            
               Lēmuma 3. panta otrajā daļā vārdkopu “2010. gada 31. decembrim” aizstāj ar vārdkopu “2011. gada 31. decembrim”.
            
         2. pants
   Šis lēmums ir adresēts dalībvalstīm.
   
      Briselē, 2011. gada 21. janvārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV 125, 11.7.1966., 2309. lpp.
   
      (2)  OV L 226, 28.8.2010., 46. lpp.